Diari Oficial de la Generalitat Valenciana


Sumari del DOGV 5137, del 17-11-2005 (2005/12229)

Notificació de la resolució del recurs d'alçada, referència interna R-181/2005 a Ali Chaabane.
----------------------------------------------------------------------------------------------

### Dades del document

Número de DOGV
:   5137

Data del DOGV
:   17-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/12032


Organisme emissor
:   Conselleria de Territori i Habitatge

Tipus de document
:   Anunci

Notificació de la resolució del recurs d'alçada, referència interna R-181/2005 a Ali Chaabane. [2005/X12337]
  
De conformitat amb el que establix l'art. 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, es notifica a Ali Chaabane, c/ Salvador Guinot núm. 30-5è-10a (12385 Castelló de la Plana) la resolució del recurs d'alçada amb el número de referència interna R-181/2005
  
Resolució:
  
Després d'examinar el recurs d'alçada formulat per Ali Chaabane, contra la resolució de caducitat de visat i finançament qualificat només a l'efecte de sol·licitud de subvencions personals, per a l'adquisició d'un habitatge existent, relativa a l'expedient núm. 12/1T/0075/2003/040.
  
Antecedents de fet
  
Primer. Ali Chaabane va presentar al Servei Territorial d'Arquitectura i Habitatge de Castelló el dia 7 d'abril de 2003 la sol·licitud de visat i finançament qualificat per a l'adquisició de l'habitatge situat a Castelló de la Plana, al carrer Salvador Guinot, núm. 30, pis cinqué, porta 10.
  
Segon. A la vista de la documentació que apareix en l'expedient, el cap del Servei Territorial en data 1 d'agost de 2003 dicta una resolució de concessió de visat i finançament qualificat del Ministeri, per raó de la qual concedix al sol·licitant subsidiació del 20 per 100 de la quota de préstec qualificat per un període de deu anys, com també l'ajuda estatal directa a l'entrada, per un import de 6.280,58 euros en la seua quantia bàsica, i de 3.000,00 euros en la seua quantia especial.
  
Tercer. A la vista de tot el que s'ha actuat, el cap del Servei Territorial en data 7 de setembre de 2004 dicta escrit, rebut per l'interessat en data 5 de novembre de 2004, pel qual li comunica que, no existix constància que s'han sol·licitat les subvencions personals ni s'ha acreditat la disposició de préstec qualificat en el termini de dotze mesos des de la notificació de la resolució de visat i finançament qualificat, tal com preceptua l'article 5.5, paràgraf segon, del Decret 92/2002, de 30 de maig, del Govern Valencià, se li concedix un termini de tres mesos, segons el que disposa l'article 92 de la Llei 30/1992, de 26 de novembre, de règim jurídic de les administracions públiques i del procediment administratiu comú, per a l'acreditació de la disposició de préstec qualificat, i li advertim que si no emplena el requeriment en aquest termini es dicta una resolució que declara la caducitat de la resolució de visat i finançament qualificat de data 1 d'agost de 2003, només a l'efecte de sol·licitud de les subvencions personals.
  
Quart. A la vista del que s'ha actuat, i per raó del que disposa l'article 92 de la Llei 30/1992, de 26 de novembre, de règim jurídic de les administracions públiques i del procediment administratiu comú, en relació amb el que disposa l'article 5.5, segon paràgraf, del Decret 92/2002, de 30 de maig, del Govern Valencià, el cap del Servei Territorial en data 17 de febrer de 2005 dicta una resolució que declara la caducitat de la resolució de visat i finançament qualificat de data 1 d'agost de 2003, només a l'efecte de sol·licitud de subvencions personals.
  
Cinqué. Contra l'esmentada resolució interposa recurs d'alçada en temps i forma Ali Chaabane, amb els documents que hi consten.
  
Fonaments de dret
  
I. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que establix el Decret 119/2003, d'11 de juliol, del Consell de la Generalitat Valenciana (DOGV núm. 4543, de 14 de juliol de 2003).
  
II. El que disposen els articles 107; 110; 114 i 115, de la LRJAP i PAC, quant a l'admissió i la tramitació del recurs d'alçada.
  
III. Segons establix l'article 92.1 de la Llei 30/1992, de 26 de novembre, de règim jurídic de les administracions públiques i del procediment administratiu comú, en els procediments iniciats a sol·licitud de l'interessat quan es produïsca la seua paralització per causa imputable a l'interessat, l'administració li advertirà que transcorreguts tres mesos es produirà la caducitat del procediment.
  
Després de consumir-se aquest termini sense que el particular requerit realitze les activitats necessàries per a reprendre la tramitació, l'administració acordarà l'arxiu de les actuacions, i li ho notificarà a l'interessat.
  
IV. Segons establix l'article 47 de la Llei 30/1992, de 26 de novembre, de règim jurídic de les administracions públiques i del procediment administratiu comú, els termes i terminis establits en aquesta i altres lleis, obliguen les autoritats i el personal al servei de les administracions públiques competents per a la tramitació dels assumptes, com també als interessats en aquests.
  
V. Segons establix l'article 5.5, segon paràgraf, del Decret 92/2002, de 30 de maig, del Govern Valencià, en el termini de dotze mesos des de la notificació de la resolució de visat i finançament qualificat ha de presentar-se la sol·licitud de subvencions personals, acreditant la disposició de préstec qualificat. Transcorregut aquest termini sense que s'hagen sol·licitat les subvencions personals, acreditant la disposició de préstec qualificat, i el compliment dels altres requisits establits per la normativa vigent, l'òrgan competent denegarà les sol·licituds de subvencions personals presentades fora de termini, i declararà la caducitat automàtica de la resolució de visat i finançament qualificat per transcurs d'aquest.
  
VI. En el cas que ens ocupa, revisada la documentació que apareix en l'expedient, es comprova que l'interessat no va sol·licitar les subvencions personals ni va acreditar la disposició del préstec qualificat en cap moment de la tramitació de l'expedient, per la qual cosa d'acord amb la normativa aplicable, es va dictar una resolució de caducitat de la resolució de visat i finançament qualificat d'1 d'agost de 2003, només a l'efecte de sol·licitud de subvencions personals.
  
En via de recurs aporta l'interessat l'acreditació que disposa de préstec qualificat, però seguix sense aportar ni la sol·licitud de subvencions personals, ni cap de la documentació que ha d'acompanyar aquesta sol·licitud, per la qual cosa no és possible estimar el recurs d'alçada interposat.
  
Vistos la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació i de conformitat amb la Proposta de Resolució de l'Àrea de Promoció, resolc:
  
Desestimar el recurs d'alçada formulat per Ali Chaabane contra la resolució del Servei Territorial d'Arquitectura i Habitatge de Castelló, de data 17 de febrer de 2005, que queda confirmada.
  
Contra la present resolució que posa fi a la via administrativa, es pot interposar recurs contenciós administratiu, davant el Jutjat Contenciós Administratiu de Castelló, en el termini de dos mesos, comptadors des de l'endemà de la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
  
Tot això, sense perjudici que puga exercir qualsevol altre recurs que estime oportú.